Tone Hulbækmo

Tone Hulbækmo (født 27. september 1957) er en norsk musiker fra Tolga i Hedmark. Hun er datter av organisten Alf Hulbækmo (1903–87) og Gerd Gjelten (1914–2000), og gift i 1996 med musikeren (fløyte) Hans Fredrik Jacobsen (f. 8. september 1954).


== Biografi ==
Hulbækmo vokste opp i en familie med sterke musikalske tradisjoner, på Tolga i Østerdalen. Det var det mye sang og musikk i hjemmet, og folkemusikken stod like sterkt som andre musikktradisjoner. Hun fikk undervisning i pianospill, noe som har kommet til nytte i forbindelse med hennes utstrakte bruk av trøorgel i folkemusikkproduksjoner. I 1977 startet hun ved Universitetet i Oslo, der hun fullførte mellomfag i musikk og grunnfag i sosialantropologi. I musikkmiljøet knyttet til universitetet møtte hun musikerne som senere kom til å danne middelaldermusikkgruppen Kalenda Maya.
Hulbækmo er en musiker med et stort musikalsk spekter, som spenner fra europeisk middelalder- og renessansemusikk via norsk folkemusikk, til melodier og viser med mer moderne referanser, inkludert barnesanger. Hennes bidrag som folkesanger har sine røtter i hjemtraktene på Tolga der hun lærte tradisjosmusikken fra eldre utøvere. Hun har også adoptert sangtradisjoner fra andre steder i Norge, og dekker hele den vokale tradisjonen fra bånsuller, kjærlighetsviser, slåttetralling, barneregler, lokk og ballader til religiøse folketoner. Hulbækmo akkompagnerer ofte seg selv på norsk harpe, en harpetradisjon som døde ut for omtrent 200 år siden i Norge, men som hun har blåst liv i på nytt. Hun har utviklet en helt personlig spillestil på dette instrumentet, og spiller også harmonium og middelalderlyre.
Hulbækmo er kjent som en artist som går sine egne veier med folkemusikken og gir den et svært personlig preg uten å være bundet av tradisjon. Hun blander ofte tradisjonen med elementer fra andre musikkstiler som jazz, klassisk og etnisk musikk. Musikken hennes karakteriseres likevel oftest som folkemusikk. Hun har gitt ut åtte musikkalbum og fått to Spellemannpriser. Hun har også laget mye musikk og forestillinger for barn. Sammen med ektemannen Hans Fredrik Jacobsen er hun medlem av middelaldermusikkgruppen Kalenda Maya, som også har vunnet en Spellemannpris. Hun står i tradisjonen etter Brita Bratland. De har også sønnene Hans (f. 1989) og Alf Hulbækmo (f. 17. mars 1992), og sammen hodt de flere konserter i 2014 med sitt familieorkester der sønnene Hans spiller på slagverk, munnharpe og sag, og Alf på tangenter, altsax og munnspill. Mor Tone synger og spiller på harpe, lyre og trøorgel, mens far Hans Fredrik spiller på sine fløyter, sopransax, torader og gitar.


== Diskografi ==
Kåmmå no .... (1983)
Svevende jord (1986)
Langt nord i skogen (1988), med Hans Fredrik Jacobsen
Konkylie (1995)
Kyrja (1999)
Stifinner (2016)
På snei (2017, Hulbækmo & Jacobsen Familieorkester)
Eg kan (2021)


=== Kalenda Maya ===
Kalenda Maya – Medieval and Renaissance Music (1985)
Norske Middelalderballader (1989)
Pilegrimsreiser (1997)


=== Deltar på ===
Egil Storbekken & Tolgatusseladdene: Kos på bygdom (1974)
Ove Røsbak & Sigmund Groven: Trollstenen • Sommerfuglfinken (1986)
Steinar Ofsdal: Kalender (1987)
Anders Rogg & Kine Hellebust: Mot yttersida (1987)
Egva CD A/S: CD Sound of Norway (1987)
Playa Sound: Chants et danses de Norvège – Norwegian Songs and Dances (1990)
Per Husby: Notes for Nature (1990)
Sonoton: Authentic Scandinavia Vol. 2 – Norway (1990)
Lynni Treekrem: Ut i vind (1991)
Steinar Albrigtsen: Bound to Wander (1992)
Heilo: Folk Music from Norway (1993)
Forenede Fonogramprodusenter: Norske bilder – Sounds and Visions of Norway (1993)
Henry Kaiser & David Lindley: The Sweet Sunny North (1994)
Danko/Fjeld/Andersen: Ridin' on the Blinds (1994)
Lynni Treekrem: Det syng (1995)
Grappa: Folkemusikk frå Hedmark (1995)
Lynni Treekrem: Haugtussa (1995)
Grappa: Norsk folkemusikk 1–10 (1995)
Bare Bra Musikk: Traditional Sounds of Norway (1996)
Annbjørg Lien: Prisme (1996)
Henning Sommerro: Vindens hjul (1996)
Henry Kaiser & David Lindley: The Sweet Sunny North Vol. 2 (1996)
Yggdrasil: Herrelaus (1998)
Northside: Wizard Women of the North (1998)
Heilo: Music from Norway (1998)
Hans Fredrik Jacobsen: Jól (1998)
Climate: Northern Nights – Music From the Top of the World (1999)
Jonas Fjeld: Voice on the Water (1999)
Per Sæmund Bjørkum: Berg og vatn (2000)
World Music Network: The Rough Guide to the Music of Scandinavia (2000)
Jonas Fjeld: Tidevann (2001)
Frelsesarmeen: Stolpesko (2002)
Hans Fredrik Jacobsen: Vind (2003)
Sidsel Walstad & Cecilie Hesselberg Løken: Dance of the Elves (2003)
Poeta Magica: Edda Vol. 1 (2006)
Kirkelig Kulturverksted: Sanger om sårbarhet – Modum Bad 150 år (2008)
Musikk i Hedmark: Musikk i Hedmark (2009)
Heilo: Norske ballader (2010)
Jens Gunderssen: Stjerner lyser hvite (2012)
Eli Storbekken: Songen til fløyta (2012)
Grappa: Nordic Woman (2012)
Åslaug Berre: Mer musikk! – med de minste (2012)
Hans Fredrik Jacobsen: Trå dansen (2013)
Anders Erik Røine: Kristine Valdresdatter (2016)
Åslaug Berre: Naya (2017)
Åslaug Berre: Seidamadei musikk med de minste (2017)


== Priser og utmerkelser ==
1984: Spellemannprisen 1983 i klassen folkemusikk/gammaldans for albumet Kåmmå no ..
1987: Nominert til Spellemannprisen 1986 i klassen årets musikkvideo for «Svevende jord» (regi: Sverre Pedersen)
1989: Spellemannprisen 1988 i klassen barneplate for albumet Langt nord i skogen sammen med Hans Fredrik Jacobsen
1992: Hedmark fylkeskommunes kulturpris
2004: Skjæraasenprisen, sammen med Hans Fredrik Jacobsen
2006: Gammleng-prisen i klassen viser/folkemusikk
2011: Egil Storbekkens musikkpris, sammen med Hans Fredrik Jacobsen
2020: Kardemommestipendiet
2022: Nominert til Spellemannprisen 2021 i klassen barnemusikk for Eg kan


== Referanser ==


== Eksterne lenker ==
(en) Tone Hulbækmo – kategori av bilder, video eller lyd på Commons 
(en) Tone Hulbækmo på Internet Movie Database 
(en) Tone Hulbækmo på Discogs 
(en) Tone Hulbækmo på MusicBrainz 
(en) Tone Hulbækmo på Spotify 
(no) Tone Hulbækmo i Norsk biografisk leksikon
(no) Hulbækmo/Jacobsen familien i Hamar Arbeiderblad